RESOLUCIÓN do 19 de xullo de 2023, da Xefatura Territorial de Pontevedra, pola que se adxudica a autorización de uso dos locais solicitados no procedemento con código PR701A, ao abeiro da Orde do 31 de maio de 2023 (Diario Oficial de Galicia número 103, do 1 de xuño), pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais, culturais ou sanitarios, dos locais destinados para tal fin no edificio administrativo da Xunta de Galicia na rúa Benito Corbal de Pontevedra.
Vicepresidencia Primeira e Consellería de Presidencia, Xustiza e Deportes — III. Outras disposicións — 11/08/2023

Logo da sesión que tivo lugar o día 19 de xullo de 2023, a Comisión de Valoración recollida no artigo 10.3 da Orde do 31 de maio de 2023 (DOG núm. 103, do 1 de xuño), pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais, culturais ou sanitarios, dos locais destinados para tal fin no edificio administrativo da Xunta de Galicia na rúa Benito Corbal de Pontevedra, emitiu un informe coa mesma data.
Consonte o recollido no artigo 10.4 da dita orde, vista a proposta de resolución elaborada polo órgano instrutor do procedemento,
Primeiro. Desestimar a solicitude feita pola Asociación Alar Galicia Proxectos Inserción, por non cumprir cos requisitos que establece o artigo 4 da orde de convocatoria, para poder ser beneficiaria.
Segundo. Publicar no anexo I desta resolución a puntuación obtida polos solicitantes logo da valoración feita pola comisión.
Terceiro. Consonte o recollido no artigo 12.2 da orde de convocatoria, adxudicar a autorización de uso de locais aos solicitantes que se inclúen na relación recollida no anexo II desta resolución. Estes acadaron valoración suficiente ata o esgotamento dos locais dispoñibles. Tal e como establece o artigo 12.3 da orde da convocatoria, aos solicitantes dun local tipo B que non puideron acadar un local desta tipoloxía por se esgotaren adxudicóuselles un local do tipo A.
Os solicitantes que aparecen na relación do anexo II desta resolución, de conformidade co artigo 13 da orde da convocatoria, recibirán, mediante o Sistema de notificación electrónica de Galicia-Notifica.gal dispoñible na sede electrónica da Xunta de Galicia (https://sede.xunta.gal), unha comunicación individual desta resolución. Unha vez recibida esta, o/a representante da/das entidade/s beneficiaria/s disporá dun prazo de dez (10) días, contados a partir do día seguinte ao da notificación, para comunicar, electronicamente, a aceptación da autorización para o uso do local e das condicións contidas nela, ou ben comunicar a súa renuncia ao concedido, empregando, en todo caso, o documento que se recolle no anexo IV da orde da convocatoria.
Cuarto. Contra esta resolución poderase interpoñer recurso potestativo de reposición ante o vicepresidente primeiro e conselleiro de Presidencia, Xustiza e Deportes, nos termos previstos nos artigos 123 e 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Pontevedra, 19 de xullo de 2023